איתם הנקין

הרב איתם שמעון הנקין (ד' באדר א' ה'תשמ"ד, 6 בפברואר 1984 – י"ט בתשרי ה'תשע"ו, 1 באוקטובר 2015) היה חוקר תורני, עורך ספרותי, היסטוריון ומחבר ספרי הלכה. ערך את כתב העת "עלוני ממרא" ואת השנתון אסיף שבהוצאת איגוד ישיבות ההסדר. בחג הסוכות ה'תשע"ו, נרצח יחד עם אשתו, נעמה, בפיגוע ירי סמוך לבית פוריכ שבשומרון.

==ביוגרפיה==
נולד לרב יהודה הרצל הנקין, פוסק הלכה ציוני דתי ולרבנית חנה, מייסדת מדרשת נשמת בירושלים והעומדת בראשה. הוא נינו של הרב יוסף אליהו הנקין, פוסק בולט בארצות הברית במאה ה-20. אחיו הוא ההיסטוריון הצבאי ד"ר יגיל הנקין. אחיו אליהו היה אלוף הארץ בהרמת משקולות בשנים 2013–2014. למד בישיבת ניר קריית ארבע. את שירותו הצבאי עשה בחטיבת גולני. נישא לנעמה, מעצבת ובעלת הסטודיו "המעבדה". בני הזוג התגוררו בפדואל, בירושלים, בדולב, ואחר כך בנריה.

הרב הנקין פרסם עשרות מאמרים העוסקים בהיסטוריה של היהדות ובפסיקת ההלכה במאה ה-19 ובמאה ה-20, וכן במחלוקות הלכתיות ביישוב הישן וביישוב החדש. ספרו "לכם יהיה לאכלה" עוסק ביחס ההלכתי להימצאות תולעים במזון. הוא כתב אותו במסגרת לימודיו במכון לרבני יישובים בקריית ארבע, במסגרתו ערך מספר ספרים. במקביל לימד במדרשת "נשמת" לנשים. יחד עם הרב אברהם וסרמן כתב את הספר "להכות שורש: הראי"ה קוק והקרן הקיימת לישראל". הספר מציג את המורכבות שמאחורי קשריו של הרב קוק עם חלוצי ההתיישבות וההנהגה הציונית. בספר פורסמו כשלושים אגרות חדשות של הרב קוק. ספרו "אש תמיד", העוסק בהלכות שבת, יצא לאור לאחר הירצחו.

ב-2007 התמנה לערוך את כתב העת "עלוני ממרא" של ישיבת ניר, לצד שמריה גרשוני. הם הפכו את הגיליון לשנתון והכניסו לתוכו גם מחקרים וביקורות ספרים במטרה לייעד אותו לקהל רחב יותר. נמנה עם עורכי כתב העת "אסיף" של איגוד ישיבות ההסדר. היה פעיל בפורומים תורניים שונים באינטרנט. ב-2011 נמנה עם צוות עורכי כרך בנושאי השקפה וענייני אמונה מתוך סדרת ספרי "דבר חברון" של הרב דוב ליאור.

יחד עם לימודיו בישיבה החל בלימודיו באקדמיה. הוא למד באוניברסיטה הפתוחה בשנים 2009–2012, וסיים תואר ראשון בהצטיינות. הוא המשיך לתואר שני בהיסטוריה של עם ישראל באוניברסיטת תל אביב בהנחיית פרופסור דוד אסף וכתב תזה בנושא "מחיבת ציון לאנטי-ציונות: תמורות באורתודוקסיה המזרח-אירופית – הרב דוד פרידמן מקרלין (1828–1915) כמקרה מבחן". הוא המשיך ללימודי דוקטורט בהנחייתו של אסף וזכה במלגת רוטנשטרייך. נושא העבודה המיועד היה ביוגרפיה ביקורתית של "החפץ חיים".

ב-1 באוקטובר 2015 נרצחו הרב הנקין ורעייתו נעמה בפיגוע ירי ליד בית פוריכ, בין היישובים איתמר ואלון מורה. ארבעת ילדיהם, שהיו עמם ברכב, לא נפגעו מהירי, אך ראו את רצח הוריהם. בני הזוג נטמנו למחרת בהר המנוחות בירושלים. הרוצחים, מחבלי חמאס משכם, נלכדו כעבור ימים אחדים, וארבעה מתוכם נידונו למאסר עולם.

בשנים שלאחר הירצחו יצאו לאור ספריו "אש תמיד" על הלכות שבת ו"תערוך לפני שולחן" על הרב יחיאל מיכל הלוי אפשטיין, וכן עשרה מאמרים בכתבי עת תורניים.

==מפרסומיו==
* להכות שורש: הראי"ה קוק והקרן הקיימת לישראל (מחבר שותף עם הרב אברהם וסרמן), רמת גן, 2012
* מחיבת ציון לאנטי ציונות: תמורות באורתודוקסיה המזרח אירופית - הרב דוד פרידמן מקרלין (1828–1915) כמקרה מבחן, עבודת גמר, אוניברסיטת תל אביב, 2013
* אש תמיד - הלכות שבת, הוצאת מוסד הרב קוק, ירושלים, תשע"ו
* תערך לפני שלחן, מחקר מקיף על חייו ופועלו של הרב יחיאל מיכל אפשטיין, הוצאת מגיד, 2018, בעריכת אליעזר יהודה בראדט
* לכם יהיה לאכלה: עיון להלכה בסוגיית החרקים במזון – כשרות תותי שדה וקלחי תירס. חברון: המכון לרבני יישובים תשע"א;
** מהדורה חדשה, מוגהת ומורחבת, מוסד הרב קוק, תשפ"ב
;מאמרים
* 
=== בעריכתו ===

* הרב יהודה הרצל הנקין (אביו), מהלכים במקרא: סוגיות בתורה מבריאת העולם עד מתן תורה, הוצאת מגיד תש"פ

== קישורים חיצוניים ==

* [https://eitamhenkin.wordpress.com/ הבלוג של איתם הנקין]
* 
* 
* [http://forum.otzar.org/viewtopic.php?f=19&t=24227#p242019 כל מאמרי הרב איתם הנקין להורדה], אשכול לזכרו בפורום אוצר החכמה.
* [https://laad.btl.gov.il/Web/He/TerrorVictims/Page/Default.aspx?ID=42307 הדף 'איתם הנקין'] באתר אזרחים חללי פעולות איבה.
* [http://asif.co.il/כל-הספרייה/?wpfb_s=איתם%20הנקין&submit=חיפוש רשימת מאמרים] של הרב איתם הנקין באתר ספריית אסיף
* 
* 
* 
* 
* 
* 
* שי הירש, [http://www.shirat-rash.022.co.il/BRPortal/br/P102.jsp?arc=1395082 למען איתן(ם) הנזרק בלהב אש הושענא], באתר 'שירת רש', 12 באוקטובר 2015
* [http://forum.otzar.org/forums/viewtopic.php?f=19&t=24139 אודות הרב איתם הנקין] – אשכול בפורום אוצר החכמה
* [http://safranim.com/2015/10/31/תוכן-גיליון-לו-לזכרם-של-הרב-איתם-ונעמה/ גיליון ל"ו של בלוג ספרני היהדות], המוקדש למכתבי הרב איתם הנקין
* 
* [http://www.nishmat.co.il/lecturer/הרב-איתם-הנקין/ שיעורי הרב איתם לשמיעה] באתר מדרשת נשמת
* ישראל אלתר גרובייס, [https://drive.google.com/file/d/154y1yjjXh7lMIbLYZDiEJl_7fuqCrEYs/view?usp=sharing מעשה בחכם ותם], משפחה, ב אדר א ה'תשע"ט
* הרב יחיאל גולדהבר, [https://www.machonso.org/hamaayan/?gilayon=40&id=1202 דמעות רותחות על ידיד נפשי הרב איתם הנקין הי"ד] המעיין טבת תשע"ו
* 

==הערות שוליים==

קטגוריה:חללי טרור ישראלים
קטגוריה:חללי טרור בישראל
קטגוריה:קורבנות פיגועים ביהודה ושומרון
קטגוריה:רבנים ישראלים
קטגוריה:עורכי כתבי עת תורניים
קטגוריה:יהודים הקבורים בהר המנוחות
קטגוריה:מחברי ספרי הלכה
איתם
קטגוריה:בוגרי האוניברסיטה הפתוחה
קטגוריה:בוגרי ישיבת ניר קריית ארבע
קטגוריה:פדואל: אישים
קטגוריה:נריה: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1984
קטגוריה:ישראלים שנפטרו ב-2015
קטגוריה:גל הטרור (2015–2016)